Budapest Főváros XIV. Kerület Zugló
Polgármester

Előterjesztés száma: 123-554/2019																												Nyilvános ülésen tárgyalandó!

		 
A Képviselő-testület 
2019. június 13-i munkatervi ülésére
Napirend száma: ….


Tisztelt Képviselő-testület!


Tárgy: A köznevelési intézmények (óvodák) magasabb vezetői beosztásaival összefüggő pályázatok elbírálása, valamint pályázati kiírás nélküli magasabb vezetői beosztások adása


I. Előzmények

a) Lejáró magasabb vezetői beosztások
Budapest Főváros XIV. Kerület Zugló Önkormányzata fenntartásában lévő óvodák közül négy óvodában járt le az intézményvezető magasabb vezetői megbízása:

1. A Zuglói Aprófalva Óvoda (1148 Budapest, Bánki Donát utca 12/G) vezetőjének, Dezső-Pálné Kuzma Orsolyának, az ötéves intézményvezetői megbízása 2019. 07. 31-én lejár.

2. A Zuglói Játékszín Óvoda (1144 Budapest, Tipegő utca 3-5.) vezetőjének, Módos Katalinnak, az egy évre szóló intézményvezetői megbízása 2019. 07. 31-én lejár.

3. A Zuglói Napköziotthonos Óvoda (1146 Budapest, Dózsa György út 25-27.) vezetőjének, Seresné Sárvári Erikának, az ötéves intézményvezetői megbízása 2019. 07. 31-én lejár.

4. A Zuglói Tündérkert Óvoda (1144 Budapest, Kántorné sétány 9.) vezetőjének, Hegedűs Évának, az ötéves intézményvezetői megbízása 2019. 07. 31-én lejár.

b) Pályázat útján betöltendő magasabb vezetői beosztások

A vonatkozó hatályos jogszabályok szerint a köznevelési intézményekben az intézményvezetői (magasabb vezetői) beosztások – főszabályként – pályázat útján tölthetők be és a vezetői megbízást 5 évre kell adni. Ez alapján a Zuglói Játékszín Óvodában és a Zuglói Napköziotthonos Óvodában a fenntartónak intézkednie kellett a pályázatok kiírásáról.

A pályázati felhívások a közalkalmazottak jogállásáról szóló 1992. évi XXXIII. törvény (a továbbiakban: Kjt.) és a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII. 30.) Kormányrendelet (a továbbiakban: Vhr.) alapján a kormányzati személyügyi igazgatási feladatokat ellátó szerv (személyügyi központ) internetes oldalán (kozigallas.hu), a fenntartó önkormányzat székhelyén a helyben szokásos módon (zuglo.hu), továbbá az Oktatási és Kulturális Közlönyben jelentek meg.

A nyilvános pályázati eljárás keretében meghirdetett magasabb vezetői beosztásokra a pályázat beadási határidejéig (2019. március 31. napjáig) mindkét óvoda tekintetében egy-egy fő adta be pályázati anyagát. 
A pályázati kiírásban foglalt feltételeknek mind a két pályázó megfelelt. A két pályázó arról nyilatkozott, hogy pályázati anyagát nyilvános ülésen tárgyalják.

A pályázatokkal kapcsolatos vélemények kialakítására a nemzeti köznevelésről szóló 2011. évi CXC. törvény (a továbbiakban: Nkt.) és a Vhr. rendelkezéseinek megfelelően került sor. A véleményezésre jogosultak, így a nevelőtestület, a szülői szervezet, valamint az alkalmazottak közössége, éltek a véleményezési jogkörükkel.
A Nemzeti Pedagógus Kar a részükre megküldött óvodavezetői pályázatokkal kapcsolatban szintén megküldte véleményét (lásd a 7. és a 8. mellékleteket).

A következő táblázatban összefoglaltuk a Zuglói Játékszín Óvoda és a Zuglói Napköziotthonos Óvoda véleményalkotásra jogosultjainak álláspontját az egyes pályázók tekintetében.

	Ssz.
	Pályázók 
	Megpályázott intézmény
	Támogatottság mértéke 
	Jegyzői Kabinet szakmai véleménye a pályázat pontozással történő százalékos értékelése alapján

	1.
	Solymos Andrea
(pályázati anyagát lásd az 1. mellékletben)
	Zuglói 
Játékszín Óvoda

	A pályázat szakmai részére vonatkozó szavazás eredménye: 100% 
Nevelőtestület és alkalmazottak véleménye a jelölt személyére vonatkozóan: 100%
Szülők: 100%
(Lásd részletesen a 2. mellékletet.)
	Az elért pontszám (56/78 pont) alapján a teljesítmény: 71,79%
(Lásd részletesen a 9. mellékletet.)

	2.
	Seresné Sárvári Erika
(pályázati anyagát lásd a 3. mellékletben)
	Zuglói Napköziotthonos Óvoda 

	A pályázat szakmai részére vonatkozó szavazás eredménye: 100%
Nevelőtestület és alkalmazottak véleménye a jelölt személyére vonatkozóan: 100%
Szülők: 100%
(Lásd részletesen a 4. mellékletet.)
	Az elért pontszám (67/78 pont) alapján a teljesítmény: 85,89%
(Lásd részletesen a 10. mellékletet.)




c) Pályázat mellőzésével betölthető magasabb vezetői beosztások

A nyilvános pályázat kiírása az Nkt., valamint a Vhr. alapján abban az esetben mellőzhető, ha az első ötéves vezetői ciklust töltő intézményvezető ismételt megbízásával a fenntartó és a nevelőtestület kétharmada egyetért. 
A Zuglói Aprófalva Óvoda és a Zuglói Tündérkert Óvoda vezetői esetében – tekintettel arra, hogy az óvodavezetők jelenleg az első ötéves vezetői ciklusukat töltik – a pályázat mellőzhető volt. Ennek megfelelően a Képviselő-testület a 73/2019. (II. 21.) önkormányzati határozatával kezdeményezte, hogy a Zuglói Aprófalva Óvoda, valamint a Zuglói Tündérkert Óvoda nevelőtestülete 2019. március 13-ig írásban nyilatkozzon a Képviselő-testület felé arról, hogy a jelenlegi óvodavezető pályázati eljárás mellőzésével kapjon-e ismételten 5 évre szóló óvodavezetői megbízást.
A két óvodavezető ismételt megbízásával a nevelőtestület az alábbiak szerint teljes mértékben egyetértett:

	Ssz.
	Jelenlegi vezető
	Intézmény
	Egyetértés mértéke

	1.
	Dezső-Pálné Kuzma Orsolya
	Zuglói
Aprófalva Óvoda
	Nevelőtestület: 100%
(Lásd részletesen az 5. mellékletet.)

	2.
	Hegedűs Éva
	Zuglói
Tündérkert Óvoda
	Nevelőtestület: 100%
(Lásd részletesen a 6. mellékletet.)



Erre tekintettel javasolom, hogy a Képviselő-testület bízza meg ismételten 5 évre a két óvodavezetőt az intézményvezetői feladatokkal. 


II. Vélemények

Jogi Osztály véleménye: Az előterjesztésben közölt adatok, egyéb információk alapján észrevételt nem tesz.

[bookmark: _GoBack]Gazdasági Osztály véleménye: Észrevételt nem tesz.

Kérem a tisztelt Képviselő-testületet, hogy a fent leírtak alapján támogassa a határozati javaslatot!


III. Bizottsági vélemények
Az előterjesztést a Köznevelési, Kulturális, Ifjúsági és Sport Bizottság tárgyalja. A Bizottság véleményét a Bizottság elnöke a Képviselő-testület ülésén szóban ismerteti.


IV. Határozati javaslatok

1. számú határozati javaslat

Budapest Főváros XIV. Kerület Zugló Önkormányzat Képviselő-testülete
..../2019. (… …) önkormányzati határozata 

a Zuglói Játékszín Óvoda intézményvezetői beosztására irányuló pályázat elbírálásáról

Budapest Főváros XIV. Kerület Zugló Önkormányzat Képviselő-testülete a fenntartásában működő Zuglói Játékszín Óvoda (1144 Budapest, Tipegő utca 3-5.) magasabb vezetői feladatainak ellátásával – 2019. 08. 01. napjától 2024. 07. 31. napjáig – Solymos Andreát bízza meg, és ezzel egyidejűleg áthelyezéssel kinevezi közalkalmazotti jogviszonyba.

Havi illetménye a hatályos jogszabályok (Nkt. és Vhr.) alapján kerül megállapításra.

Garantált illetmény:																																			337.995	 Ft
Intézményvezetői pótlék (illetményalap 50%-a): 												91.350	 Ft
Havi illetménye összesen (kerekítve):																			429.345	 Ft

A Képviselő-testület felkéri a Polgármestert, hogy a munkaügyi dokumentumok elkészítéséről gondoskodjon.


Határidő: 		2019. július 31. 
Felelős:		Polgármester (Humánpolitikai Csoport vezetője útján)


2. számú határozati javaslat

Budapest Főváros XIV. Kerület Zugló Önkormányzat Képviselő-testülete
..../2019. (… …) önkormányzati határozata 

a Zuglói Napköziotthonos Óvoda intézményvezetői beosztására irányuló pályázat elbírálásáról

Budapest Főváros XIV. Kerület Zugló Önkormányzat Képviselő-testülete a fenntartásában működő Zuglói Napköziotthonos Óvoda (1146 Budapest, Dózsa György út 25-27.) magasabb vezetői feladatainak ellátásával – 2019. 08. 01. napjától 2024. 07. 31. napjáig – Seresné Sárvári Erikát bízza meg.

Havi illetménye a hatályos jogszabályok (Nkt. és Vhr.) alapján kerül megállapításra.

Garantált illetmény:																																											337.995 Ft
Intézményvezetői pótlék (illetményalap 70%-a): 																			127.890 Ft
Garantált összegen felüli - munkáltatói döntésen alapuló - illetmény:	  	15.000 Ft
Havi illetménye összesen (kerekítve):																											480.885 Ft


A Képviselő-testület felkéri a Polgármestert, hogy a munkaügyi dokumentumok elkészítéséről gondoskodjon.


Határidő: 		2019. július 31. 
Felelős:		Polgármester (Humánpolitikai Csoport vezetője útján)


3. számú határozati javaslat

Budapest Főváros XIV. Kerület Zugló Önkormányzat Képviselő-testülete
..../2019. (… …) önkormányzati határozata 

a Zuglói Aprófalva Óvoda intézményvezetői beosztásáról
(pályázati eljárás mellőzésével)

Budapest Főváros XIV. Kerület Zugló Önkormányzat Képviselő-testülete a fenntartásában működő Zuglói Aprófalva Óvoda (1148 Budapest, Bánki Donát utca 12/G) magasabb vezetői feladatainak ellátásával – 2019. 08. 01. napjától 2024. 07. 31. napjáig – Dezső-Pálné Kuzma Orsolyát bízza meg.

Havi illetménye a hatályos jogszabályok (Nkt. és Vhr.) alapján kerül megállapításra.

Garantált illetmény:																														283.185 Ft
Intézményvezetői pótlék (illetményalap 60%-a): 						109.620 Ft
Havi illetménye összesen (kerekítve):														392.805 Ft


A Képviselő-testület felkéri a Polgármestert, hogy a munkaügyi dokumentumok elkészítéséről gondoskodjon.


Határidő: 		2019. július 31. 
Felelős:		Polgármester (Humánpolitikai Csoport vezetője útján)



4. számú határozati javaslat

Budapest Főváros XIV. Kerület Zugló Önkormányzat Képviselő-testülete
..../2019. (… …) önkormányzati határozata 

a Zuglói Tündérkert Óvoda intézményvezetői beosztásáról 
(pályázati eljárás mellőzésével)

Budapest Főváros XIV. Kerület Zugló Önkormányzat Képviselő-testülete a fenntartásában működő Zuglói Tündérkert Óvoda (1144 Budapest, Kántorné sétány 9.) magasabb vezetői feladatainak ellátásával – 2019. 08. 01. napjától 2024. 07. 31. napjáig – Hegedűs Évát bízza meg.

Havi illetménye a hatályos jogszabályok (Nkt. és Vhr.) alapján kerül megállapításra.

Garantált illetmény:																																											337.995 Ft
Intézményvezetői pótlék (illetményalap 60%-a): 																			109.620	 Ft
Garantált összegen felüli - munkáltatói döntésen alapuló - illetmény:	  	10.000 Ft
Havi illetménye összesen (kerekítve):																											457.615 Ft


A Képviselő-testület felkéri a Polgármestert, hogy a munkaügyi dokumentumok elkészítéséről gondoskodjon.

Határidő: 		2019. július 31. 
Felelős:		Polgármester (Humánpolitikai Csoport vezetője útján)


A határozathozatal a Magyarország helyi önkormányzatairól szóló 2011. évi CLXXXIX. törvény 42. § 2. pontja és az 50. § alapján minősített szótöbbséget igényel.



Budapest, 2019. június „     ”


	
	  Karácsony Gergely
polgármester






Mellékletek:	

Az 1. és a 3. melléklet adatvédelmi okokból az alábbi linken érhető el:
https://storage.zuglo.hu/pydio/public/85d87c


1. melléklet: Solymos Andrea pályázati anyaga - Zuglói Játékszín Óvoda
2. melléklet: Jegyzőkönyv - vélemények (Zuglói Játékszín Óvoda)
3. melléklet: Seresné Sárvári Erika pályázati anyaga - Zuglói Napköziotthonos 																			Óvoda
4. melléklet: Jegyzőkönyv - vélemények (Zuglói Napköziotthonos Óvoda)
5. melléklet: Dezső-Pálné Kuzma Orsolya - nevelőtestületi egyetértés
6. melléklet: Hegedűs Éva - nevelőtestületi egyetértés
7. melléklet: Nemzeti Pedagógus Kar véleménye (Solymos Andrea)
8. melléklet: Nemzeti Pedagógus Kar véleménye (Seresné Sárvári Erika) 
9. melléklet: Jegyzői Kabinet szakmai állásfoglalása (Solymos Andrea)
10.  melléklet: Jegyzői Kabinet szakmai állásfoglalása (Seresné Sárvári Erika)



Az előterjesztést készítette:

Láng Andrea			Polgármesteri Hivatal
														Humánpolitikai Csoport
														Intézményi humánpolitikai referens  
 
dr. Magyar Éva	Polgármesteri Hivatal
														Humánpolitikai Csoport
														Csoportvezető  

